text: शाह ने कहा, किसी भी दूसरे अयप्पा मंदिर में महिलाओं के पूजा करने पर कोई पाबंदी नहीं है…सबरीमला मंदिर की विशिष्टता को बचाए रखना चाहिए। कम्युनिस्ट सरकार मंदिरों के खिलाफ साजिश रच रही है। केरल के अंदर इमरजेंसी जैसे हालात खड़े किए गए हैं। कौन सबरीमाला का आंदोलन चला रहा है। भगवान अयप्पा में श्रद्धा रखने वाली मेरी माताएं और बहनें स्वयं कह रही हैं कि मंदिर में स्त्रियों का प्रवेश नहीं होना चाहिए। वो आंदोलन चला रही हैं और आप आर्डर के नाम पर केरल की माताओं-बहनों पर अत्याचार कर रहे हो।